“La Castanyera” arriba a la Biblioteca Infantil per a mostrar als més menuts l’arribada de la tardor
2025-07-24

La vesprada del 26 de setembre els menuts usuaris de la Biblioteca Infantil de Burjassot donaran la benvinguda a la tardor amb una divertida activitat gratuïta d’animació lectora, en valencià, en la qual les castanyes seran les protagonistes. I, és que, qui no ha pensat en aquest producte i l’ha relacionat amb l’estació de l’any que comença?

Per a donar la benvinguda a la tardor i conéixer les característiques d’aquesta estació de l’any, “La castanyera” arribarà a la Biblioteca Infantil a les 18 hores i després de la visió d’un vídeo-conte, els participants tindran l’oportunitat de realitzar una activitat de comprensió lectora sobre el mateix i de participar en un taller de fulles seques.

Amb aquesta activitat es pretén, des de l’equip de Biblioteques Municipals, fomentar la lectura en valencià de manera lúdica i didàctica, desenvolupar l’expressió oral, la imaginació i la creativitat dels participants i conéixer els trets diferenciadors de les estacions de l’any.